CELEX: 62021TN0306
Language: sk
Date: 2021-05-31 00:00:00
Title: Vec T-306/21: Žaloba podaná 31. mája 2021 – Falke/Komisia

12.7.2021   
            
            
               SK
            
            
               Úradný vestník Európskej únie
            
            
               C 278/70
            
         
      Žaloba podaná 31. mája 2021 – Falke/Komisia
      (Vec T-306/21)
      (2021/C 278/94)
      Jazyk konania: nemčina
      
         Účastníci konania
      
      
         Žalobkyňa: Falke KGaA (Schmallenberg, Nemecko) (v zastúpení: M. Vetter, advokát)
      
         Žalovaná: Európska komisia
      
         Návrhy
      
      Žalobkyňa navrhuje:
      
                  —
               
               
                  v súlade s článkom 264 ods. 1 ZFEÚ zrušil rozhodnutie žalovanej z 20. novembra 2020 (pomoci č. SA.59289) v znení zmenenom a doplnenom rozhodnutím žalovanej z 12. februára 2021 (pomoci č. SA.61744),
               
            
                  —
               
               
                  uložil žalovanej povinnosť nahradiť trovy konania vynaložené žalobkyňou.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza dva žalobné dôvody.
      
                  1.
               
               
                  Nemecká schéma pomoci schválená žalovanou s názvom „Spolková schéma pomoci pre fixné náklady za rok 2020“ nie je zlučiteľná s vnútorným trhom, pretože skresľuje hospodársku súťaž, pričom v prejednávanom prípade nie je výnimočne odôvodnená. Žalovaná sa dopustila zjavne nesprávneho posúdenia, keď konštatovala, že schéma pomoci podľa článku 107 ods. 3 písm. b) ZFEÚ, ktorá predpokladá pokles obratu na úrovni celého podniku najmenej o 30 % je zlučiteľná s vnútorným trhom. Celopodnikové posúdenie schémy pomoci by podniky, akými je žalobkyňa, ktoré pôsobia vo viacerých obchodných odvetviach, ktoré boli pandémiou COVID-19 postihnuté v odlišnej miere, a v rámci ktorých predaj prostredníctvom kamenných predajní v dôsledku ich zatvorenia významne prevýšil pokles obratu o 30 %, vylúčilo z možnosti podania návrhu len preto, že iné obchodné odvetvie nebude postihnuté poklesom obratu a na základe aritmetického priemeru obratov rôznych obchodných odvetví sa nedosiahne hranica 30 %. Takéto podniky by na rozdiel od podnikov pôsobiacich len v jednom obchodnom odvetví, za daných okolností nezískali nijakú pomoc alebo len pomoc za zlomok obdobia, za ktoré možno poskytnúť pomoc a museli by fixné náklady ich zavretého obchodného odvetvia, na ktoré sa schéma pomoci nevzťahuje, krížovo financovať z prostriedkov pochádzajúcich z ostatných obchodných odvetví. Vyššie uvedené vedie k skresleniu hospodárskej súťaže jednak vo vzťahu k súťažiteľom v obchodnom odvetví postihnutom pandémiou a jednak vo vzťahu k súťažiteľom v obchodnom odvetví nepostihnutom pandémiou.
               
            
                  2.
               
               
                  Žalovaná zasiahla do procesných práv žalobkyne vyplývajúcich z článku 108 ods. 2 ZFEÚ, keď jej neumožnila aby v rámci predbežného preskúmania vyjadrila svoje pochybnosti o zlučiteľnosti schémy pomoci s vnútorným trhom.